**   
Ալագյազ համայնքի ղեկավար Ջասմ Մախմուդովի շնորհավորական ուղերձը Հայաստանի Հանրապետության անկախության տոնի առթիվ**  
🇦🇲🇦🇲🇦🇲Սիրելի՛ հայրենակիցներ,

Սեպտեմբերի 21-ը մեր նորագույն պատմության ամենաօրինակելի և նշանակալից օրերից է․ մեր ժողովրդի ազատության և անկախության խորհրդանիշը։ Այս օրը ոչ միայն մեր պետականության վերածննդի փաստն է, այլև բոլորիս միասնական կամքի ու վստահության հաղթանակը։

Անկախությունը մեզ պարտավորեցնում է շարունակել ամրապնդել մեր պետականությունը, պահպանել մեր ազգային ինքնությունը, կերտել ուժեղ ու բարեկեցիկ հայրենիք։

Մեր միասնական ուժով կարող ենք ապահովել խաղաղ ու լուսավոր ապագա մեր երեխաների և սերունդների համար։

Թող այս օրը լցնի բոլորիս սրտերը հպարտությամբ, համախմբվածության և հայրենասիրության ոգով։

Շնորհավորում եմ բոլորիդ Անկախության տոնի առթիվ և մաղթում խաղաղություն, առողջություն ու նորանոր հաջողություններ։